b'\n_START_ARTICLE_\nV\xc3\xa4rilliset\n_START_PARAGRAPH_\nV\xc3\xa4rilliset (afrikaansiksi Bruinmense, Kleurlinge, engl. Coloured) ovat etel\xc3\xa4afrikkalainen etninen ryhm\xc3\xa4, joka syntyi 1700\xe2\x80\x931800-lukujen aikana khoiden, vapautettujen ja karanneiden kaakkoisaasialaisten orjien, bantujen sek\xc3\xa4 eurooppalaisten siirtolaisten j\xc3\xa4lkel\xc3\xa4isist\xc3\xa4. Etel\xc3\xa4-Afrikassa on noin 3\xc2\xa0700\xc2\xa0000 v\xc3\xa4rillist\xc3\xa4 (9\xc2\xa0% v\xc3\xa4est\xc3\xb6st\xc3\xa4) ja Namibiassa noin 125\xc2\xa0000._NEWLINE_V\xc3\xa4rillisill\xc3\xa4 on etel\xc3\xa4afrikassa oma etninen identiteettins\xc3\xa4, joka kehittyi 1860-luvun aikana. V\xc3\xa4rilliset ovat keskittyneet Kapmaan alueelle. Apartheidin aikana v\xc3\xa4rilliset olivat yksi virallisest\xc3\xa4 v\xc3\xa4est\xc3\xb6ryhm\xc3\xa4st\xc3\xa4 bantujen, valkoisten ja aasialaisten ohella, joihin kaikki etel\xc3\xa4afrikkalaiset luokiteltiin._NEWLINE_Suurin osa Etel\xc3\xa4-Afrikan v\xc3\xa4rillisist\xc3\xa4 puhuu \xc3\xa4idinkielen\xc3\xa4\xc3\xa4n afrikaansia ja kaikista afrikaansinpuhujista he muodostavat noin puolet. Joidenkin v\xc3\xa4rillisten \xc3\xa4idinkieli on englanti ja apartheidin aikana monien mustien tavoin v\xc3\xa4rilliset ryhtyiv\xc3\xa4t enenev\xc3\xa4ss\xc3\xa4 m\xc3\xa4\xc3\xa4rin k\xc3\xa4ytt\xc3\xa4m\xc3\xa4\xc3\xa4n englantia protestina afrikaanerien apartheid-politiikkaa vastaan._NEWLINE_My\xc3\xb6s Yhdysvalloissa afroamerikkalaisia kutsuttiin aikaisemmin v\xc3\xa4rillisiksi (engl. colored), mutta termi on nykyisin j\xc3\xa4\xc3\xa4nyt pois k\xc3\xa4yt\xc3\xb6st\xc3\xa4 ja sit\xc3\xa4 pidet\xc3\xa4\xc3\xa4n harvoja poikkeuksia lukuun ottamatta loukkaavana.'